Það var mikill léttir þegar 
Alþingi studdi viðurkenningu á 
íslensku táknmáli sem tungumáli.   
Lögin voru samþykkt á þingi 
27. maí árið 2011 og urðu að 
lögum þann 7. júní sama ár.    
Alþingi fullyrti að um 
stórkostlega réttarbót 
væri að ræða og stórsigur 
í réttindabaráttu döff sem 
staðið hafði áratugum saman.  
Fólk innan Félags döff
fann fyrir stolti og fram 
kom í fréttum að það liti 
á viðurkenningu á málinu sem 
viðurkenningu á sér sem 
manneskjum því málið væri svo 
stór hluti af manneskjunni.   
Með lagasetningunni væru 
félagsmenn orðnir viðurkenndir  
þátttakendur í íslensku samfélagi.  
Þeir voru því eðlilega glaðir og vongóðir.   